इस्तीफे के बावजूद सौमित्र सेन पर चलेगा महाभियोग  
राज्यसभा में जस्टिस सौमित्र सेन को हटाने का प्रस्ताव पारित हो चुका है, जबकि लोकसभा में महाभियोग की प्रक्रिया सोमवार से शुरू होनी है।
कलकत्ता हाइकोर्ट के जस्टिस सौमित्र सेन पर पद से इस्तीफा देने के बावजूद महाभियोग की कार्रवाई पूरी होगी। अटॉर्नी जनरल जीई वाहनवती ने सरकार को सलाह दी है कि जस्टिस सेन का इस्तीफा मंजूर नहीं किया जा सकता।  राज्यसभा में सेन को हटाने का प्रस्ताव पारित हो चुका है, जबकि लोकसभा में महाभियोग की प्रक्रिया सोमवार से शुरू होनी है। इससे पहले ही गुरुवार को कल जस्टिस सौमित्र सेन ने एक लंबे खत के साथ अपना इस्तीफा राष्ट्रपति को भेज दिया।